ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

....ต้นกล้า
“ความแตกต่างของผู้ที่ประสบผลสำเร็จกับผู้ที่ไม่ประสบผลสำเร็จคือ การไม่ยอมแพ้ต่ออุปสรรค”
...nn...ใครที่เป็นสมาชิกยังรอลุ้นเงินกู้บ้านประกันสังคม (สปส.) ดอกเบี้ย 2.5% วงเงิน 1 หมื่นล้านบาท คงหมดหวังไปตามๆ กันแล้ว ปั้น วรรณพินิจ เลขาธิการ สปส. กระซิบดังๆ ออกมาว่า สปส.ไม่มีนโยบายขยายวงเงินสินเชื่อในโครงการนี้ เนื่องจากปัจจุบัน สปส.นำเงินไปลงทุนแล้วได้รับผลตอบแทนปีละกว่า 4% 
ฉะนั้น การโยกเงินลงทุนออกมาทำโครงการนี้ที่ได้รับดอกเบี้ยเพียง 1% จึงทำให้สูญเสียรายได้ไปมากโขปีละ 300 ล้านบาท เวลา 5 ปี นับนิ้วปุ๊บก็ปาเข้าไป 1,500 ล้านบาท จ้าพี่น้องผู้ใช้แรงง... 
ถ้าหากประกันสังคมจะเพิ่มวงเงินขึ้นไปมากกว่า 1 หมื่นล้านบาท ที่เติมไปรอบแรกก็จะกลายเป็นภาระกับเงินกองทุนที่จะหล่อเลี้ยงสวัสดิการสมาชิกในอนาคตแน่ๆ คิดออกมาดังๆ เช่นนี้ก็ดีไป อย่าให้รัฐมนตรีใหม่ได้ยินเชียวขอรับ ประเดี๋ยวเฮียจะปิ๊งไอเดียนี้จะยุ่งกับเงินกองทุนของฉาน...
สำหรับความคืบหน้าในโครงการสวัสดิการบ้านประกันสังคมเพื่อผู้ประกันตนตอนนี้มีผู้ร้องเรียนต้นกล้าจำนวนมากๆ ว่า ยื่นขออนุมัติสินเชื่อกับธนาคารไปแล้ว แต่ธนาคารอ้างว่าวงเงินสินเชื่อหมดแล้ว อะไรกันนักกันหนาเนี่ยะ ทำแป๊บเดียวหมดแล้ว อนุมัติกันเร้วเร็วจริงหรือว่าไม่ต้องการให้กู้อะ
...nn...กระพ้มสืบสาวราวเรื่องได้ดังนี้ เอาแค่ข้อมูลวันที่ 4 พ.ค. 2553 นี่นะ ประกันสังคมได้มีการโอนเงินไปฝากยังธนาคาร 9 แห่ง รอบแรก 5,000 ล้านบาท รอบสองอีก 3,200 ล้านบาท ปรากฏว่ามีธนาคาร 8 แห่ง ส่งรายงานการทำนิติกรรมให้ลูกค้าเกินกว่า 80% แล้ว มีเพียง 1 ธนาคารเท่านั้นที่ยังทำนิติกรรมไม่ถึง 80% วงเงินที่ปล่อยกู้ก้อนแรกไปจริงๆ แค่ 1,100 ล้านบาท 
วงเงินยังเหลืออยู่อีกถึง 4,300 ล้านบาท ไปสืบเอาเองว่าอยู่ที่ไหน อะแฮ่ม พ้มว่าแบงก์รัฐนั่นแหละที่เหลือมากสุด อิๆๆ
...nn...เอาโพยไปยันก็ได้พี่น้อง ออมสินนั้นได้ไป 3,000 ล้านบาท ธอส.นั่นตั้ง 1,000 ล้านบาทเศษ ตามกันเอาเองพี่น้อง...ว่าตกหล่นอยู่ที่ไหน